CELEX: 32019D1263
Language: fi
Date: 2019-07-18 00:00:00
Title: Neuvoston täytäntöönpanopäätös (EU) 2019/1263, annettu 18 päivänä heinäkuuta 2019, erikoisrahan, jossa on Erasmus-ohjelman 35-vuotispäivää juhlistava yhteinen kuva-aihe, liikkeeseenlaskusta

26.7.2019   
               
               
                  FI
               
               
                  Euroopan unionin virallinen lehti
               
               
                  L 199/5
               
            
         NEUVOSTON TÄYTÄNTÖÖNPANOPÄÄTÖS (EU) 2019/1263,
         annettu 18 päivänä heinäkuuta 2019,
         erikoisrahan, jossa on Erasmus-ohjelman 35-vuotispäivää juhlistava yhteinen kuva-aihe, liikkeeseenlaskusta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 133 artiklan,
         ottaa huomioon eurometallirahojen liikkeeseenlaskusta 4 päivänä heinäkuuta 2012 annetun Euroopan parlamentin ja neuvoston asetuksen (EU) N:o 651/2012 (1) 4 artiklan 3 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (EU) N:o 729/2014 (2) 9 artiklan mukaisesti kaikkien jäsenvaltioiden, joiden rahayksikkönä on euro, yhdessä liikkeeseen laskemilla erikoisrahoilla juhlistetaan ainoastaan aiheita, joilla on erittäin suuri Euroopan laajuinen merkitys, eikä niiden kuva-aiheiden tule rajoittaa kyseisten jäsenvaltioiden perustuslakien mahdollisia vaatimuksia.
                  
               
                     (2)
                  
                  
                     Talous- ja rahoituskomitea hyväksyi periaatteessa 2 päivänä heinäkuuta 2019 eurometallirahoja käsittelevän alakomitean ehdotuksen pohjalta yhteisen erikoisrahan liikkeeseenlaskun vuonna 2022 Erasmus-ohjelman 35-vuotispäivän juhlistamiseksi.
                  
               
                     (3)
                  
                  
                     Asetuksen (EU) N:o 651/2012 4 artiklan 3 kohdan mukaisesti neuvosto päättää, lasketaanko liikkeeseen erikoisrahoja, joissa on yhteinen kuva-aihe ja jotka kaikki jäsenvaltiot, joiden rahayksikkönä on euro, laskevat yhdessä liikkeeseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään, että kaikki jäsenvaltiot, joiden rahayksikkönä on euro, laskevat vuonna 2022 yhdessä liikkeeseen erikoisrahan, jossa on Erasmus-ohjelman 35-vuotispäivää juhlistava yhteinen kuva-aihe.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 18 päivänä heinäkuuta 2019.
            
               
                  Neuvoston puolesta
               
               
                  Puheenjohtaja
               
               T. TUPPURAINEN
            
         
         
            (1)  EUVL L 201, 27.7.2012, s. 135.
         
            (2)  Neuvoston asetus (EU) N:o 729/2014, annettu 24 päivänä kesäkuuta 2014, liikkeeseen tarkoitettujen eurometallirahojen yksikköarvoista ja teknisistä eritelmistä (EUVL L 194, 2.7.2014, s. 1).